Gbe-kielet

Gbe-kielet ovat noin 22 nigeriläis-kongolaisen kielen ryhmä, joka esiintyy Itä-Ghanasta Länsi-Nigeriaan ulottuvalla alueella. Puhujia on yhteensä 4-8 miljoonaa. Ryhmän laajimmin puhuttu kieli on ewe (3 miljoonaa puhujaa Ghanassa ja Togossa) ja toiseksi laajimmin fon (1,7 miljoonaa, suurin osa Beninissä). Ryhmään kuuluu 5 murrejatkumoa: ewe, fon, aja, gen ja phla–pherá.

Gbe-kielet ovat tonaalisia ja analyyttisia ja sanajärjestys on SVO.

1700-luvun jälkipuoliskolla paljon gbe-kielten puhujia vangittiin ja lähetettiin orjiksi Uudelle mantereelle, jossa gbe-kielten uskotaan sitten vaikuttaneen lukuisten kreolikielten syntyyn Karibialla. Esimerkiksi Haitin kreolin kuvataan koostuvan ranskalaisesta sanastosta ja jonkun gbe-kielen syntaksista.

 Lähteet 

Luokka:Kwa-kielet
Luokka:Ghanan kielet
Luokka:Togon kielet
Luokka:Beninin kielet
Luokka:Nigerian kielet